Tariffrevisjonen pr 01.05.2002 – det anbefalte forslaget vedtatt
Vi viser til rundskriv nr 17/02 med vedlegg. KA’s medlemmer har ved uravstemming vedtatt det anbefalte forslaget til ny Hovedtariffavtale. Arbeidstakerorganisasjonene har også godtatt forslaget. Resultatet kan derfor iverksettes.

Uravstemmingen
227 av KA’s A- medlemmer og 31 av B-medlemmene hadde avgitt stemme innen fristen. 256 stemte ja, 2 nei. Arbeidstakerorganisasjonene har også godtatt forslaget. Forhandlingsresultatet er dermed godkjent av partene og kan iverksettes fra de respektive virkningstidspunkter.
Endringene
Endringene som er avtalt er kommentert i rundskriv nr 17/02, og går i sin helhet fram av uravstemmingsdokumentet, vedlegg til rundskriv nr 17/02. Ut over dette, vil vi gjøre rede for resultatet av det partssammensatte arbeidet vedr stillingskoder/ lønnssatser, jfr uravstemmingsdokumentet side 18, og for øvrig presisere en del forhold knyttet til tariffoppgjøret.
Lokalt stillingsregulativ
Som det går fram av forhandlingsresultatet, har ny Hovedtariffavtale lagt til rette for et sentralt stillingsregulativ (kapittel 4) og et lokalt stillingsregulativ (kapittel 5). En konkret stillings lønn reguleres enten av kapitel 4 eller kapittel 5. Kapittel 4-stillinger får generelle tillegg og minstelønn regulert sentralt, og evt. størrelse på lokal pott også fastsatt sentralt (pkt 4.3.1). Kapittel 5-stillinger får lønn fastsatt lokalt i sin helhet. Dette innebærer at disse stillingene vil ligge helt utenfor det som de sentrale partene avtaler, både generelle tillegg og minstelønnssatser. Fastsetting av lønn etter kapittel 5 er ikke begrenset av noen økonomisk ramme fastsatt av partene. Lønnsnivået for disse stillingene vil derfor ligge i spenningen mellom hva som er nødvendig for å rekruttere og beholde kvalifisert arbeidskraft, og hva som er mulig ut fra virksomhetens økonomi. 
Partene var enige om at KA-området ikke hadde de samme behovene som i kommunene for å overføre stillingskoder til kapittel 5. Det er derfor etablert mulighet til å ta i bruk et lokalt stillingsregulativ, men det er i tariffrevisjonen ikke foretatt overføringer til det lokale stillingsregulativet. 
KA vil i tariffperioden vurdere en aktiv bruk av kapittel 5 fram mot evt. reguleringer ved tariffrevisjonen pr 01.05.2004. 
Det er likevel mulig for KA’s medlemmer å ta i bruk kapittel 5 i perioden. Dette bør i så fall vurderes i forbindelse med de lokale forhandlingene seinere i høst. Prinsippene for overføring av stillingskoder fra kapittel 4 til kapitel 5 framgår av uravstemmingsdokumentets vedlegg 1, side 22. Stillingskoden for overførte stillinger endrer førstesiffer fra 5 til 3. F.eks vil 5206 Rådgiver få stillingskode 3206 Rådgiver dersom den overføres til kapittel 5. Vi ber om at det tas kontakt med KA dersom overføring av stillinger til kapittel 5 er en aktuell problemstilling.
Sentralt stillingsregulativ
Det sentrale stillingsregulativet framgår av HTA kapittel 4. Kapitlet inneholder gyldige stillingskoder med hovedbenevnelse, med henvisning til aktuelle rapporteringsbenevnelser som vedlegg til Hovedtariffavtalen. Det er gjort nærmere rede for endringer i stillingskodene nedenfor. 
Videre inneholder kapittel 4 forhandlingsbestemmelser for disse stillingene. Bestemmelsene er i hovedsak lik som tidligere kapittel 5, pkt 5.0 – 5.3. Tidligere pkt 5.4 Forhandlinger om lønn til ledere er flyttet til kapittel 3, pkt 3.4.

Minstelønn
Et prinsipp for all sentral lønnsfastsetting i KA-området, er at lønnen er gitt som minstelønn, se innledende merknader til kapittel 4. Det innebærer at lokalt ved tilsetting, og ellers på grunnlag av bestemmelsene i Hovedtariffavtalen kan gis lønn ut over det de sentrale partene har fastsatt som minstelønn, uten at det er nødvendig å endre stillingskode. Dette gjelder også lønn til unge arbeidstakere.
Lønnstabell
Det finnes ikke lenger lønnstabell i tradisjonell forstand. Partene er likevel enige om å benytte begrepet lønnssatser om kronebeløpet for årslønn i hel stilling, delt på 1.000. Dvs lønnssatsen 235,5 betyr en årslønn i hel stilling på kr 235.500, og deltidsstillinger får lønn forholdsvis etter stillingsstørrelse. Partene er enige om å anbefale at det i forbindelse med lokale forhandlinger og ved nytilsettinger tilstrebes å bruke hele 1.000 kr for årslønn i hel stilling. Dette vil gjøre rapporteringsrutinene og sikkerheten til Lønns- og personalregisteret bedre.
Vedlagt dette rundskrivet er et hefte med hjelpetabeller som viser lønnssatser fra 190 (kr 190.000) til 509 (kr 509.000) i steg på kr 1.000, med utregnet satser for måneds- og timelønn etc.
Iverksetting av ny lønn
Iverksetting av ny lønn fastsatt sentralt skal nå skje med virkning fra 01.05.2002 etter det som framgår av uravstemmingsdokumentet og rundskriv nr 17/02.
Vi minner om følgende:
•	Alle arbeidstakere uten unntak skal ha kr 6.000 (i hel stilling,- forholdsmessig for deltid) i generelt tillegg med virkning fra 01.05.2002. 
•	Ut over dette økes lønnen i samsvar med minstelønnssatsene for de 5 ulike lønnsgruppene i hht faktisk ansiennitet. Vær oppmerksom på andre virkningstidspunkter for dem som skal lønnes etter minstesatsene i lønnsgruppe 5. 
•	Dersom arbeidstakere får høyere lønn enn minstelønn etter at det er lagt til kr 6.000, blir dette gjeldende lønn.
•	Arbeidstakere som tidligere var direkte plassert i LRK 4 – 10 må nå få fastsatt ansiennitet dersom det skal innplasseres i lønnsgruppe 1 – 5.
•	Stillingskoder som det ikke er knyttet minstelønn til (f.eks ledere), jfr kapittel 4, pkt 4.2, får kun det sentrale, generelle tillegget på kr 6.000. 
•	Satsene for kvelds- og nattillegg etter kapittel 1, § 5, pkt 5.4 er endret. Tabellen for tillegget etter pkt 5.4.1 er tilpasset til kronesatser (side 11 i uravstemmingsdokumentet), og tillegget etter pkt 5.4.2 er økt med kr 5 til kr 23.
•	Unge arbeidstakere har minstelønn beregnet etter en prosentandel av minstelønn for ufaglærte. Satsene for årslønn, månedslønn og timelønn blir slik:

Alder	Pr år	Pr mnd	Ord. timelønn	
			35,5 t/u	37,5 t/u	
→ 14 år	95 000	7 916,67	51,46	48,72	
15 år	133 000	11 083,33	72,05	68,21	
16 år	161 500	13 458,33	87,49	82,82	
17 år	171 000	14 250,00	92,63	87,69	
Kompetansekrav 
Det er stilt eksplisitte kompetansekrav til utdanning for stillinger som har minstelønn i gruppe 4 og 5, se uravstemmingsdokumentet pkt 1 b) side 1. Vi minner om at for å få rett til minstelønn etter gruppe 5, må først utdanningsvilkårene i gruppe 4 være oppfylt. De 2 års fordypning på hovedfag-/diplomnivå må være i relevante disipliner for det kirkemusikalske arbeidet. Dersom det er uklart om forutsetningen er oppfylt, kan arbeidsgiver kreve å få dette dokumentert. 
Unntaket om krav til 2 års fordypning på hovedfagsnivå er gjort for stillingskode 5204 Kateket. Unntaket gjelder utelukkende dem som ble overført fra staten pr 01.03.2001. Ved seinere tilsettinger, skal ordinær stillingskode i samsvar med utdanning benyttes.
Når det gjelder tidl. stillingskoder 5185 Saksbehandler, 5186 Førstesekretær, 5187 Førstekonsulent og 5188 Konsulent, var disse tidligere plassert i lønnsstruktur 2 med forutsetning om høgskoleutdanning. Disse er nå plassert med minstelønn som høgskoleutdannede (gruppe 3). Dersom det er aktuelt å overføre til andre stillingskoder, må dette skje etter forhandlinger lokalt.
Lønn til 5226 Prest
For stillingen 5226 Prest (tilsatt i menighetsråd/fellesråd, ikke statlig) gjelder det fortsatt en garantert minstelønn som tilsvarer grunnlønn for kapellan i staten, se merknad *** til pkt 4.2, side 6 i uravstemmingsdokumentet. Pr 01.05.2002 er denne minstelønnen lønnstrinn 39 i staten, kr 284.800. (Det viser seg at opplysningene i rundskriv nr 26/01 var basert på feil informasjon, noe KA beklager). Etter justeringsoppgjøret i staten pr 01.08.2002 er grunnlønnen for kapellan statens lønnstrinn 40, kr 289.500. Vi minner også om at statens lønn inkluderer godtgjøring for særskilt arbeidstid. Det betyr at lønnsfastsettelsen i KA’s regulativ skal korrigeres for tillegg utbetalt etter kapittel 1, § 5 for å få en rett sammenlikning.
Tilleggslønn (tidl. t-trinn)
Ordningen med omregning av tillegg til t-trinn er falt bort. Systemet er likevel innholdsmessig som tidligere:
Det er bestemmelsene i kapittel 1, § 5 som angir størrelsen på og kriterier for de enkelte tillegg. 
For at tillegg skal være pensjonsgivende, skal de utbetales som et fast årsbeløp, fordelt med et likt beløp hver måned. Beløpene skal utbetales på samme måte som ordinær lønn, f.eks når det gjelder ferietrekk og feriepenger. KA antar at det er hensiktsmessig for de fleste å gjennomsnittsberegne tillegget for et helt år basert på arbeidsplan/erfaringer fra tidligere år. I så fall kommer ikke nevneren 1900 til anvendelse (pkt 3.3).
Lørdags- og søndagstillegg (pkt 5.2) og kvelds- og nattillegg (pkt 5.4) skal utbetales slik at de blir pensjonsgivende. Andre faste og variable tillegg kan utbetales som pensjonsgivende tillegg. Dette gjelder også helge- og høytidstillegg (pkt 5.3) og tillegg for delt dagsverk (pkt 5.5).
Fellesbestemmelsene, kapittel 1
I § 9, pkt 9.2.1 skal ltr 1 endres til kr 160.000. Henvisningen til definisjon av samboer skal være pkt 10.4 (trykkfeil i tidl. HTA).
Det er gjort noen redaksjonelle endringer i kapittel 1, § 12, som ikke kommer klart fram i uravstemmingsdokumentet. Vi gjengir derfor deler av punktet i sammenheng her: 
12.1	Hovedregel
Lønnsansiennitet fastsettes ved tilsetting etter følgende regler:
Lønnsansiennitet regnes tidligst fra fylte 18 år. Ansiennitetsdatoen fastsettes til den 1. i tilsettingsmåneden på grunnlag av godskrevet lønnsansiennitet. 
Omsorgstjeneste godskrives med inntil 3 år. Med omsorgstjeneste menes omsorg for barn eller pleie av eldre eller syke.
Fagarbeider med avlagt fagprøve får verdiskapningsdelen av læretiden medregnet i lønnsansienniteten.
Verneplikt godskrives i lønnsansienniteten.
Ved omgjøring av stilling som følge av utdanning og/eller endrede arbeidsoppgaver beholdes tidligere fastsatt lønnsansiennitet.
Det gis ikke lønnsansiennitet etter flere bestemmelser for samme tidsrom. 
12.2	Ved tilsetting i stilling med minstelønn under kr 200.000, godskrives all tidligere privat og offentlig tjeneste i lønnsansienniteten.
Som privat tjeneste regnes også arbeid i hjemmet med inntil 6 år.
12.3.	Ved tilsetting i  annen stilling enn de som omfattes av punkt 12.2, godskrives offentlig tjeneste fullt ut.
I tillegg tilstås lønnsansiennitet for tidligere privat tjeneste som er av betydning for stillingen.
12.4	Ansiennitetsbestemmelsene i pkt. 12.2 og 12.3 gjelder også der det har vært avbrudd i tjeneste.
12.5	Ansiennitetsbestemmelsene gjelder tilsvarende for ekstrahjelp og timelønte som over en periode på ½ år har vært i tjeneste i gjennomsnitt 14 timer eller mer pr. uke.
12.6	Fravær uten lønn i forbindelse med nedkomst og adopsjon medregnes med inntil 2 år i lønnsansienniteten.
Nummereringen av resten av paragrafen forskyves tilsvarende. Henvisningen i pkt 12.10 skal være til kapittel 4, pkt 4.3.3.
Endring i stillingskoder
Partene er enige om følgende forenkling av stillingskodene i KA-området:
Til hver stillingskode er det knyttet en hovedbenevnelse. Disse er en del av Hovedtariffavtalen. Til de fleste av disse stillingskodene er det knyttet minstelønn, som er angitt. Det er den enkelte stillingskode som er vesentlig for innrapportering til Lønns- og personalregisteret (LPR). 
I stedet for hovedbenevnelsen, kan stillingskodene innrapporteres til LPR med en av angitte rapporteringsbenevnelser. Liste over gyldige stillingskoder med hovedbenevnelse og rapporteringsbenevnelse er gjengitt i Vedlegg 1 til dette rundskrivet. I tillegg er det mulig å benytte lokale benevnelser, men disse må knyttes til en av de gjeldende stillingskodene. Liste med overføring av utgåtte koder er gjengitt i Vedlegg 2 til dette rundskrivet.
Eks.: Tidl. stillingskode 5114 Spesialarbeider skal nå rapporteres inn som 5137 Spesialarbeider. Brukes benevnelsen Kirketjener I, skal stillingen rapporteres som 5137 Kirketjener I.
Det er også tatt ut og opprettet noen nye stillingskoder/benevnelser. Oversikt over overføringer til nye/andre stillingskoder er gjengitt i Vedlegg 3. Vi vil kommentere noen av disse endringene særskilt:
Benevnelsen Kirkegård-/krematoriearbeider er etablert for å kunne skille ut arbeidstakere som i hovedsak har arbeid knyttet til gravferd. Kirketjener/kirkegårdsarbeider er kombinasjonsstillinger, mens Kirketjener er benevnelse på dem som først og fremst arbeider ved kirke. Vi ber om at det blir brukt korrekt rapporteringsbenevnelse til LPR.
5243 Diakonimedarbeider er opprettet for dem som har utdanning på høgskolenivå innenfor relevante fagområder, men som ikke tilfredsstiller kravene i Tjenesteordningen til å være diakon. Tilsvarende gjelder for 5183 Organist og 5235 Menighetspedagog. 
Det er kun én hovedkode for Menighetsarbeider. Det betyr at lønnsnivået må fastsettes lokalt i forhold til den utdanning/kompetanse som er forutsatt i stillingen.
Benevnelsen Assistent v/barnehage er tatt inn igjen som rapporteringsbenevnelse for å skille ut dem som arbeider i barnehage. Vi ber om at denne blir benyttet ved innrapportering til LPR.
Lokale lønnsforhandlinger
Partene har fastsatt en pott til lokale forhandlinger som har virkningsdato 01.05.2002, og en med virkningsdato 01.01.2003. Nærmere orientering om disse forhandlingene er gitt i rundskriv nr 22/02.

Frank Grimstad
Adm. direktør

Vedlegg 1  Stillingskoder med hovedbenevnelse og rapporteringsbenevnelse

Stillingskoder med hovedbenevnelse	Rapporteringsbenevnelse	
5111	Arbeider 	5111	Arbeider 
5111	Arbeider I	
5160	Arbeidsleder	5160	Arbeidsleder
5160	Avdelingsleder
5160	Formann
5160	Oppsynsmann	
5117	Assistent	5117	Assistent
5117	Assistent I
5117	Assistent ved barnehage	
5122	Barnepleier	5122	Barnepleier	
5165	Barnevernspedagog	5165	Barnevernspedagog	
5200	Domkantor	5200	Domkantor	
5107	Diakon***	5107	Diakon	
5167	Diakon*	5167	Diakon	
5243	Diakonimedarbeider**	5243	Diakonimedarbeider	
5124	Fagarbeider	5124	Fagarbeider 
5124	Fagarbeider I
5124	Håndverker/fagarbeider
5124	Barne- og ungdomsarbeider (m/fagbrev)
5124	Frisør
5124	Håndverksmester
5124	Omsorgsarbeider
5124	Renholdsoperatør	
5360	Folkevalgt	5360	Folkevalgt	
5104	Forsker	5104	Forsker
5104	Forsker I
5104	Forsker II
5104	Forsker III	
5219	Fritidsleder	5219	Fritidsleder	
5169	Førskolelærer	5169	Førskolelærer	
5172	Ingeniør	5172	Ingeniør	
5175	Kantor*	5175	Kantor	
5202	Kantor***	5202	Kantor	
5176	Kateket*	5176	Kateket	
5204	Kateket***	5204	Kateket	
5137	Kirketjener	5137	Kirketjener 
5137	Kirketjener I
5137	Kirketjener/ kirkegårdsarbeider
5137	Kirkegård-/krematoriearbeider
5137	Spesialarbeider	
5102	Kirketolk	5102	Kirketolk	
5139	Klokker	5139	Klokker
5139	Klokker I	
5222	Klubbleder	5222	Klubbleder	
5142	Kontorfullmektig	5142	Kontorfullmektig
5142	Kontorfullmektig I	
5188	Konsulent	5188	Konsulent	
5224	Leder	5224	Leder
5224	Daglig leder/kirkeverge
5224	Daglig leder i menighet
5224	Assisterende leder
5224	Personalsjef
5224	Økonomisjef
5224	Styrer v/barnehage
5224	Assisterende styrer v/barnehage
5224	Avdelingsleder
5224	Bestyrer
5224	Driftsleder	
5390	Lærlinger	5390	Lærlinger	
5228	Menighetsarbeider	5228	Menighetsarbeider
5228	Menighetsarbeider I
5228	Aktivitetsleder	
5235	Menighetspedagog**	5235	Menighetspedagog	
5144	Menighetssekretær	5144	Menighetssekretær
5144	Menighetssekretær I	
5133	Miljøterapeut/-arbeider	5133	Miljøterapeut/-arbeider
5133	Miljøterapeut/-arbeider I	
5147	Organist	5147	Organist
5147	Organist I	
5183	Organist**	5183	Organist	
5198	Pedagogisk leder	5198	Pedagogisk leder	
5226	Prest	5226	Prest
5226	Institusjons-/sykehusprest	
5149	Renholder	5149	Renholder
5149	Renholder I	
5206	Rådgiver	5206	Rådgiver	
5185	Saksbehandler	5185	Saksbehandler	
5103	Sanger	5103	Sanger	
5151	Sekretær	5151	Sekretær
5151	Sekretær I	
5192	Spesialpedagog	5192	Spesialpedagog	
5195	Sykepleier	5195	Sykepleier	
5370	Tillitsvalgt	5370	Tillitsvalgt	
5380	Unge arbeidstakere	5380	Unge arbeidstakere	
5155	Vaktmester	5155	Vaktmester
5155	Vaktmester I	

*	Med utdanning som er i samsvar med tjenesteordningenes kvalifikasjonskrav.	
**	Utdanning på høgskolenivå innenfor relevante fagområder, men som ikke tilfredsstiller kravene i tjenesteordningene	
***	Kateket, diakon og kantor som i tillegg til utdanning i samsvar
med tjenesteordningenes kvalifikasjonskrav har utdanning som
tilsvarer 2 års fordypning på hovedfag-/diplomnivå.	

Vedlegg 2  Overføring av utgående stillingskoder

Oversikt over endring av stillingskoder fra lønnsstruktur 1

Utgående kode	Overføres til st.kode/utgår	
5116	Aktivitetsleder	5228	Menighetsarbeider	
5113	Arbeider I	5111	Arbeider	
5121	Assistent I	5117	Assistent	
5125	Barne og ungdomsarbeider (m/ fagbrev)	5124	Fagarbeider	
5131	Fagarbeider I	5124	Fagarbeider	
5126	Frisør	5124	Fagarbeider	
5127	Håndverker/fagarbeider	5124	Fagarbeider	
5128	Håndtverksmester	5124	Fagarbeider	
5112	Kirketjener/kirkegårdsarbeider	5137	Kirketjener	
5138	Kirketjener I	5137	Kirketjener	
5140	Klokker I	5139	Klokker	
5143	Kontorfullmektig I	5142	Kontorfullmektig	
5229	Menighetsarbeider I	5228	Menighetsarbeider	
5145	Menighetssekretær I	5144	Menighetssekretær	
5230	Miljøterapeut/-arbeider I	5233	Miljøterapeut/-arbeider	
5129	Omsorgsarbeider	5124	Fagarbeider	
5148	Organist I	5147	Organist	
5150	Renholder I	5149	Renholder	
5130	Renholdsoperatør	5124	Fagarbeider	
5114	Spesialarbeider	5137	Kirketjener	
5152	Sekretær I	5151	Sekretær	
5153	Tekniker	Utgår	
5231	Undervisningsarbeider	5228	Menighetsarbeider	
5232	Undervisningsarbeider I	5228	Menighetsarbeider	
5156	Vaktmester	5155	Vaktmester	
5157	Vaktmester I	5155	Vaktmester I	

Oversikt over endring av stillingskoder fra arbeidsledere - lønnsstruktur 1

Utgående kode	Overføres til st.kode/utgår	
5161	Avdelingsleder	5160	Arbeidsleder	
5162	Formann	5160	Arbeidsleder	
5163	Oppsynsmann	5160	Arbeidsleder	
5164	Oppsynsmann	5160	Arbeidsleder	

Oversikt over endring av stillingskoder fra lønnsstruktur 2

Utgående kode	Overføres til st.kode/utgår	
5242	Assisterende styrer v/barnehage	5224	Leder	
5173	Avdelingsingeniør	5172	Ingeniør	
5166	Barnevernspedagog I	5165	Barnevernspedagog	
5168	Diakon I	5167	Diakon	
5171	Førskolelærer	5192	Spesialpedagog	
5193	Førskolelærer	5192	Spesialpedagog	
5170	Førskolelærer I	5169	Førskolelærer	
5187	Førstekonsulent	5188	Konsulent	
5186	Førstesekretær	5188	Konsulent	
5109	Kantor I	5175	Kantor	

5177	Kateket I	5176	Kateket	
5233	Menighetsarbeider	5228	Menighetsarbeider	
5234	Menighetsarbeider I	5228	Menighetsarbeider	
5236	Menighetspedagog I	5235	Menighetspedagog	
5180	Musikkskolelærer	5183	Organist	
5181	Musikkskolelærer I	5183	Organist	
5184	Organist I	5183	Organist	
5194	Spesialpedagog I	5192	Spesialpedagog	

Oversikt over endring av stillingskoder fra lederstillinger - lønnsstruktur 2

Utgående kode	Overføres til st.kode/utgår	
5196	Avdelingsleder	5224	Leder	
5197	Klubbleder	Utgår	
5199	Styrer v/barnehage	5224	Leder	

Oversikt over endring av stillingskoder fra lønnsstruktur 3

Utgående kode	Overføres til st.kode/utgår	
5108	Diakon I	5107	Diakon	
5110	Domkantor I	5200	Domkantor	
5201	Institusjons-/sykehusprest	5226	Prest	
5209	Førstekonsulent	5206	Rådgiver	
5203	Kantor I	5202	Kantor	
5205	Kateket I	5204	Kateket	
5237	Menighetsarbeider	5228	Menighetsarbeider	
5238	Menighetsarbeider I	5228	Menighetsarbeider	
5239	Menighetspedagog	5235	Menighetspedagog	
5240	Menighetspedagog I	5235	Menighetspedagog	
5208	Saksbehandler	5206	Rådgiver	
5210	Spesialkonsulent	5206	Rådgiver	
5207	Spesialrådgiver	5206	Rådgiver	

Oversikt over endring av stillingskoder fra diverse stillinger

Utgående kode	Overføres til st.kode/utgår	
5211	Administrasjonssjef	Utgår	
5212	Assisterende leder	5224	Leder	
5213	Avdelingsleder	5224	Leder	
5214	Avdelingssjef	5224	Leder	
5215	Bestyrer	5224	Leder	
5241	Daglig leder i menighet	5224	Leder	
5216	Daglig leder/kirkeverge	5224	Leder	
5217	Driftsleder	5224	Leder	
5218	Fagsjef	5224	Leder	
5104	Forsker I	5104	Forsker	
5105	Forsker II	5104	Forsker	
5106	Forsker III	5104	Forsker	
5220	Kasserer	5142	Kontorfullmektig	
5221	Klubbarbeider	5222	Klubbleder	
5223	Kontorsjef	5224	Leder	
5225	Personalsjef	5224	Leder	
5227	Økonomisjef	5224	Leder